ตกขาวเป็นสีน้ำตาลค่ะ ตอนแรกให้ยาฆ่าเชื้อมากินแต่ไม่หายค่ะ เลยไปหาอีกให้ตรวจภายใน บอกว่าอาจจะท้องนอกมดลูกค่ะ ทั้งที่ไม่เคยมีเพศสัมพันธ์ เลยอยากจะให้อัลตราซาวด์กับตรวจการตั้งครรภ์ค่ะ อยากรู้ว่าตกขาวสีน้ำตาลนี่เกิดจากอะไรได้อีกบ้างหรอคะ
สวัสดีค่ะ สาเหตุของการมีตกขาวสีน้ำตาล หรือสีคล้ายเลือดปนออกมานั้น อาจจะเกิดจาก การติดเชื้อที่ช่องคลอดหรือปากมดลูก มีอวัยวะภายในอุ้งเชิงกรานอักเสบ การมีเนื้องอกที่ปากมดลูกหรือมดลูก ภาวะแทรกซ้อนจากการตั้งครรภ์ ฮอร์โมนจากรังไข่ไม่สมดุล ผลข้างเคียงจากการใช้ยาคุมหากไม่เคยมีเพศสัมพันธ์แบบสอดใส่กับผู้ชายเลยนั้น โอกาสตั้งครรภ์หรือมีภาวะแทรกซ้อนใดๆจากการตั้งครรภ์ก็แทบจะไม่มีโอกาสเป็นไปได้ แนะนำการแจ้งความจริงกับแพทย์และแจ้งให้แพทย์ทราบแน่ชัดว่าไม่เคยมีเพศสัมพันธ์เลยจริงๆ เพื่อตรวจหาสาเหตุอื่นๆที่เป็นไปได้ต่อไป อาจจะตรวจการตั้งครรภ์ตามแพทย์แนะนำเพื่อเป็นหลักฐานว่าไม่ได้ตั้งครรภ์จริงๆและอัลตราซาวน์หน้าท้องหาสาเหตุอื่นๆที่เป็นไปได้ตามที่แพทย์แนะนำค่ะ